पहले कुर्सी की लड़ाई में शिंदे व् ठाकरे लडे ये लड़ाई ठंडी हुई ही नहीं की इनके कार्यकर्ता आपस में लड़ने लगे ,आज मुंबई में होने जा रहीं दो दशहरा रैलियों के बीच महाराष्ट्र का सियासी माहौल गरमा गया है। दरअसल शिवसेना से बगावत करने के बाद सीएम एकनाथ शिंदे और उद्धव ठाकरे दशहरा के अवसर पर मुंबई में सभाओं के माध्यम से अपना शक्ति प्रदर्शन करने वाले हैं। इन सभाओं को लेकर दोनों खेमों के कार्यकर्ता भी जोश में नजर आ रहे हैं। हालांकि नासिक शिंदे और ठाकरे गुट के कार्यकर्ता आपस में भिड़ गए। शाहपुर के पास शिवसेना नासिक शहर महिला अघाड़ी की कार्यकर्ताओं ने शिंदे समूह के कार्यकर्ताओं पर सड़क पर हमला कर दिया।बता दें कि मीडिया रिपोर्ट्स के मुताबिक, शिवसेना की महिला पदाधिकारियों ने सड़क पर ही गाड़ी को रोक दिया और शिंदे गुट के कार्यकर्ताओं को गाड़ी से उतारकर उनके साथ जमकर हाथा-पाई की। यह घटना शाहपुर शहर के पास की है। जिन शिंदे समर्थकों को पीटा गया वे अहमदनगर जिले के रहने वाले हैं। पिटाई की घटना के बाद शाहपुर इलाके में कुछ देर के लिए तनाव की स्थिति पैदा हो गई। पुलिस ने मामले में बीच बचाव किया .